Noordwes-inwoners stel maatskappy aan vir riool- en waterwerke | Maroela Media
Noordwes-inwoners stel maatskappy aan vir riool- en waterwerke
Die aksiegroep Kgetlengrivier Besorgde Inwoners (KBI) wat inwoners uit Koster, Derby en Swartruggens insluit, het op 30 Maart 2021 die bestuur van die water- en rioolwerke in sowel Koster as Swartruggens aan Pionier Dienstemaatskappy oorhandig. Dit volg nadat die inwoners sowat 'n week gelede weer die water- en rioolwerke teruggeneem het nadat dit vir 'n kort tydperk weer deur die Kgetlengrivier- plaaslike munisipaliteit bestuur is.
Die munisipaliteit en die departement van samewerkende regering en tradisionele sake (CoGTA) het egter versuim om soos ooreengekom die uitstaande geld vir die bestuur van die werke sedert Desember 2020 te betaal. Die inwoners het weer beheer oor die werke in Koster en Swartruggens geneem ingevolge die betalingsooreenkoms wat weens wanbetaling verval het.
AfriForum Kgetlengrivier Noordwes
Wonderlik! Baie geluk aan die gemeenskap, mag vele meer in julle voetspore volg
Net weereens 'n bewys, waar hulle hulle hand aan slaan, gaan alles oombliklik ten gronde. Watter duideliker bewys kan daar nou nog wees as hierso?